raptae et glareosae, quas alternatim adjacentes colles are- 
nosi variis passim stratis argillosis ferruginosisque conspi- 
cui , paulo infra vicum Kutschewatensam (Kutscliewazkoi 
Pogost) huic fluvio praebent et in quibus elephantinorum 
ossium maxima copia, dentes, scapulae, vertebrae, costae 
ossa innominata, artuumque fulcra ubique sparsa et conge- 
sta jacent et ab illuvione aquarum in lucem producuntur, 
ita, ut ab incolis fere quotannis ebur ibi colligi soleat. 
Unumquemque lectorum meorum, qui se certiorem fa- 
cere cuperet de skeletorum elephantinorum aliorumque v. 
g. Buffulorum giganteorum et Rhinocerotum, variis in Si- 
biriae regionibus subrutorum reliquiis , et imprimis de in- 
numerabili ossium fossilium horum animalium copia, egre- 
gias celeberrimi nostri Pallassli dissertationes de hoc ar- 
gumento doctissime conscriptas pellegere moneo. Sunt ni- 
mirum: „ de Ossibus Sibinae fossilibus, “ et „de Reliquiis 
animalium exoticorum per Asiam borealem repertis “ Dis- 
sertationes duae tanti, quoad facta descripta , momenti hi- 
storici, ut celeberr. Schreber in egregio suo de Mammali- 
bus conscripto libro p. 2 58. Yol. II. certibnes nos fecerit, 
se in usum eorum , qui historiam naturalem in Germania 
colunt, novam harum duarum dissertationum gravissimarum 
editionem in Bibliopolio Waltheriano Erlangensi curaturum, 
quoniam Nova Commentaria Petropolitana , in quibus dis- 
